《雨霁行西湖二首 其二》
宋代·程俱

半生走三吴，问舍如捕风。敢辞百尺楼，高卧愧元龙。

向来江道人，卜宅湖山中。安知三十年，忽如化人宫。

苍云翳修竹，飞阁凌春空。主人两鬓霜，驱车大河东。

岂念五亩园，方作万里封。而我志幽独，长年羡冥鸿。

翻无容足地，茅茨剪蒿蓬。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。